TextTone
Piff opp hjemmesiden din med en liten effekt der en tekst skifter farge fra den ene siden til den andre.

Når installasjonen er over finner du programmet via Start-menyen. Velg Programmer, TextTone og TextTone.
Programmet fungerer som en ”wizard” – altså en veiviser som stiller spørsmål for hvert enkelt trinn.

Begynn med å klikke på Next. Deretter skriver du inn den teksten som skal tones, og klikker på Next igjen. Nå velger du hvordan teksten skal se ut og klikker på Next igjen. Velg hvilken farge teksten din skal begynne med. Klikk Change og velg en ny farge. Gjør det samme for å velge hvilken farge det skal være på den siste delen av teksten. Når du klikker på Next, viser programmet hvordan teksten vil komme til å se ut. Når du klikker på Next igjen, kan du velge om du vil kopiere teksten til utklippstavlen og deretter sette den inn på hjemmesiden via html, eller om du vil at programmet skal generere en hjemmeside med teksten på. Du kan selvfølgelig også velge begge deler. I så fall haker du av ved begge alternativer og klikker på Finish.

Du kan når som helst gå ut av programmet ved å velge Cancel og deretter Yes.